Nýr Peugeot e - 2008 jepplingur er á leiðinni á markað en hér er um að ræða 100% hreinan rafbíl úr smiðju franska bílaframleiðandans . Bíllinn er nú kominn í forsölu hjá Brimborg umboðsaila Peugeot á Íslandi . Að auki verða í boði í nýju Peugeot 2008 jepplingalínunni bæði bensín - og dísilvélar með 8 gíra sjálfskiptingu . Rafbíllinn er til afhendingar í maí 2020 en bensín - og dísilbílarnir til afhendingar í apríl 2020 . Hönnun nýja Peugeot e - 2008 SUV er alveg ný frá grunni og hefur hlotið lof fyrir framsækið útlit sem er undirstrikað með LED fram - og afturljósunum sem setja sterkan svip á bílinn . Innréttingin er nýjasta kynslóð af Peugeot 3D i-Cockpit sem er nútímalegur stafrænn heimur þar sem mælaborð og stjórntæki eru í sjónlínu ökumanns . Peugeot e - 2008 SUV gerir viðskiptavinum kleift að stíga skrefið inn í rafmagnaða framtíð til að vernda umhverfið og lækka rekstarkostnað án þess að fórna þægindum . Rafbílinn Peugeot e - 2008 SUV er sjálfskiptur með 50 kWh rafhlöðu sem skilar drægni við kjöraðstæður allt að 310 km. skv. nýrri og strangari WLTP mælingu . Rafmagnið skilar bílnum 136 hestöflum og togið er 260 Nm . Bíllinn er 8,5 sekúndur úr kyrrstöðu í hundrað km hraða . Rafhlöðuna er hægt að hraðhlaða í allt að 80% hleðslu á 30 mínútum og í 100% hleðslu á 7,5 klst í heimahleðslu .